Document ID: 32013D0345

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 1ης Ιουλίου 2013
για την τροποποίηση του εσωτερικού του κανονισμού
(2013/345/ΕΕ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 240 παράγραφος 3,
Εκτιμώντας τα ακόλουθα:
(1)
Το άρθρο 3, παράγραφος 3, πρώτο και τέταρτο εδάφιο του πρωτοκόλλου (αριθ. 36) σχετικά με τις μεταβατικές διατάξεις, το οποίο προσαρτάται στις Συνθήκες, προβλέπει ότι, έως τις 31 Οκτωβρίου 2014, οσάκις το Συμβούλιο θεσπίζει πράξη με ειδική πλειοψηφία και εφόσον το ζητήσει μέλος του Συμβουλίου, εξακριβώνεται ότι τα κράτη μέλη τα οποία συνιστούν την ειδική πλειοψηφία αντιπροσωπεύουν τουλάχιστον το 62% του συνολικού πληθυσμού της Ένωσης.
(2)
Το ποσοστό αυτό υπολογίζεται σύμφωνα με τα αριθμητικά στοιχεία του πληθυσμού τα οποία παρατίθενται στο άρθρο 1 του Παραρτήματος ΙΙΙ του εσωτερικού κανονισμού του Συμβουλίου (1) (εφεξής ο «εσωτερικός κανονισμός»).
(3)
Στις 14 Ιανουαρίου 2013, το Συμβούλιο εξέδωσε την απόφαση 2013/37/ΕΕ (2) για την τροποποίηση του εσωτερικού του κανονισμού, προκειμένου να επικαιροποιηθούν τα αριθμητικά στοιχεία του άρθρου 1 του Παραρτήματος III του εσωτερικού κανονισμού, με έναρξη ισχύος από την 1η Ιανουαρίου 2013, ως απαιτείται από το άρθρο 2 παράγραφος 2 του εν λόγω Παραρτήματος.
(4)
Κατόπιν της προσχώρησης της Δημοκρατίας της Κροατίας στην Ένωση, το Παράρτημα ΙΙΙ του εσωτερικού κανονισμού θα πρέπει να τροποποιηθεί προκειμένου να ληφθεί υπόψη ο πληθυσμός της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο πίνακας του άρθρου 1 του Παραρτήματος III του εσωτερικού κανονισμού τροποποιείται ως εξής:
(1)
Η ακόλουθη νέα καταχώρηση παρεμβάλλεται μετά την καταχώρηση που αφορά την Ιρλανδία:
«Κροατία
4 398,2»
(2)
Η καταχώρηση «Σύνολο» αντικαθίσταται από την ακόλουθη καταχώρηση:
«Σύνολο
508 077,9»
(3)
Η καταχώρηση «Κατώτατο όριο 62 %» αντικαθίσταται από την ακόλουθη καταχώρηση:
«Κατώτατο όριο (62 %)
315 008,3».
Άρθρο 2
Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουλίου 2013.
Βρυξέλλες, 1 Ιουλίου 2013.

Labels: 10
0
18
15